# name
Ús de la simulació clínica per a l'aprenentatge de la valoració holística de la persona al primer curs del Grau d'Infermeria

# metadata.dc.description.abstract[].value
Context: La simulació clínica és una metodologia docent validada per formar professionals de la salut des de fa dècades (Thomas et al., 2015). S’identifica com la tècnica que permet reemplaçar o amplificar experiències reals amb experiències guiades. És beneficiososa perquè té l´ avantatge de ser una forma d'aprenentatge vivencial (Shin et al., 2015), i per tant significatiu, que és reflexiu amb cap risc per als pacients (Naik i Brien, 2013). Consisteix en el disseny d´un entorn d´aprenentatge que reprodueix un context real, adaptat als objectius d´aprenentatge.
Les metodologies actuals utilitzades en l´aprenentatge de l’etapa de valoració del Procés Infermer queden allunyades dels espais reals dificultant la detecció d’errors en l’activitat de recollir les dades de la persona, de forma pertinent i holística, per falta d’aquest context real que condiciona l’ús d’habilitats per obtenir-les. D’aquesta manera es genera una llacuna al procés d’aprenentatge que interfereix negativament en el seu decurs.
Motivació: En aquest sentit, es pretenia fomentar un aprenentatge significatiu que disminueixi l’escletxa existent entre la teoria i la pràctica real des de primer curs, de tal manera que:
• S’incorpori, a l’habitual aprenentatge d’habilitats cognitives actualment exercitades a través de casos escrits, una aproximació a l’aprenentatge d’habilitats pràctiques que incorporin la teoría treballada a classe, i que inclogui elements psicològics i socials propis de la simulació clínica.
• Ens permeti identificar els patrons de coneixements que desenvolupa l´estudiantat per reforçar les mancances i potenciar les capacitats.
• Es capaciti a l’alumnat per optimitzar l’aprenentatge a les pràctiques clíniques que realitzarà a segon curs.
• S’enriqueixi l’adquisició de competències, transversals i específiques de l’ensenyament, vinculades a l’assignatura de Fonaments Històrics, Teòrics i Metodològics d’Infermeria (Annex Taula 1).
Justificació: La proposta de millora docent en simulació clínica es realitzarà seguint la
High-fidelity simulation, seguint la classificació de International Nursing Association for
Clinical Simulation and Learning (INACSL) i els Standards of Best Practice: Simulation Standard (2016a). Per donar-li la máxima realitat a l´escenari es farà servir actors/actrius especialmente prepareades (Grup expertes COIB +65) que simularan pacients reals, i que dona a l´escenari de simulació realisme (Alinier et al., 2006; Clinical Simulation in Nursing, 2016a), permetent a l'estudiant interactuar, des d'una visió holística, en què l'alumne es troba davant d'una situació clínica en què ha d'aportar suport físic, mental, espiritual, social i emocional. Aquest realisme facilitarà l'aprenentatge dels coneixements i el raonament clínic i la capacitat de decisió.

# metadata.dc.rights[].value
cc 0 (c) Martínez Rodríguez, Laura et al., 2025

# metadata.dc.title[].value
Ús de la simulació clínica per a l'aprenentatge de la valoració holística de la persona al primer curs del Grau d'Infermeria